
Grozījumi Ministru kabineta 2020. gada 14. jūlija noteikumos Nr. 445 "Kārtība, kādā iestādes ievieto informāciju internetā"
Izdoti saskaņā ar Informācijas atklātības likuma
10. panta 2.2. un sesto daļu
· Izdarīt Ministru kabineta 2020. gada 14. jūlija noteikumos Nr. 445 "Kārtība, kādā iestādes ievieto informāciju internetā" (Latvijas Vēstnesis, 2020, 136. nr.) šādus grozījumus:
· 1. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Informācijas atklātības likuma10. panta 2.2. un sesto daļu".
· 2. Izteikt 1. punktu šādā redakcijā:
· "1. 1. Noteikumi nosaka:
· 1.1. kārtību, kādā iestādes ievieto informāciju internetā;
· 1.2. kārtību augstvērtīgo datu kopu saraksta publicēšanai;
· 1.3.augstvērtīgo datu un metadatu formātus un izplatīšanas kārtību;
· 1.4. dinamisko datu izplatīšanas kārtību.
·  ".
· 3. Papildināt ar 1.1 punktu šādā redakcijā:
· "1.1 Šajos noteikumos lietotie termini atbilst terminiem, kas lietoti Eiropas Komisijas 2022.gada 21.decembra Īstenošanas regulas (ES) 2023/138, ar ko nosaka konkrētu augstvērtīgu datu kopu sarakstu un to publicēšanas atkalizmantošanas kārtību (turpmāk – Regula 2023/138) 2.pantā.
·  ".
· 4. Papildināt ar 28.1 punktu šādā redakcijā:
· "28.1 Iestāde tās rīcībā esošos dinamiskos datus dara pieejamus atkalizmantošanai, izmantojot piemērotu programmsaskarsni un attiecīgā gadījumā – kā lielapjoma lejupielādi."
· 5. Papildināt ar 28.2 punktu šādā redakcijā:
· "28.2 Dinamiskos datus dara pieejamus atkalizmantošanai pēc to savākšanas, izņemot gadījumus, ja tādējādi tiek pārsniegtas iestādes finansiālās  un  tehniskās  iespējas,  radot nesamērīgus  pūliņus, minētos dinamiskos datus dara pieejamus atkalizmantošanai tādā termiņā vai ar tādiem pagaidu tehniskiem ierobežojumiem, kas nepamatoti neietekmē šo datu atkalizmantošanu."
· 6. Izteikt 29. punktu šādā redakcijā:
· "29. Atvērto datu portāls ir valsts informācijas sistēma, kuras pārzinis ir Valsts reģionālās attīstības aģentūra. "
· 7. Papildināt ar 33.1 punktu šādā redakcijā:
· "33.1 Iestāde tās rīcībā esošās augstvērtīgās datu kopas tematiskās kategorijas, kas noteiktas Eiropas Parlamenta un Padomes Direktīvas (ES) 2019/1024 par atvērtiem datiem un publiskā sektora informācijas atkalizmantošanu, dara pieejamus bez maksas mašīnlasāmā formātā kopā ar metadatiem, izmantojot programmsaskarsni (API), attiecīgā gadījumā arī ar lielapjoma lejupielādi, nodrošinot, ka metadatu aprakstā tiek norādīts kā augstvērtīgās datu kopas".
· 8. Papildināt ar 33.2 punktu šādā redakcijā:
· "33.2 Bibliotēkām, muzejiem un arhīviem tās rīcībā esošās augstvērtīgās datu kopas nav pienākums darīt pieejamas bez maksas."
· 9. Papildināt ar 33.3 punktu šādā redakcijā:
· "33.3 Ministrija ik pēc diviem gadiem Komisijai sniedz ziņojumu par pasākumiem, kas veikti augstvērtīgo datu kopu pieejamībai un atkalizmantošanai".
· 10. Izteikt 55.3. apakšpunktu šādā redakcijā:
· "55.3. no Valsts reģionālās attīstības aģentūras – valsts pārvaldes pakalpojumu portāla www.latvija.gov.lv pakalpojumu katalogā iekļauto pakalpojumu aprakstu datus."

